นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย (ตลท.) กล่าวถึงกรณีปัญหาของบริษัท ไอทีวี จำกัด (มหาชน) ซึ่งเป็นที่ชัดเจนแล้วว่า บริษัทคงไม่สามารถหาเงินมาจ่ายค่าปรับ ค่าสัมปทานได้ และหลังจากวันที่ 6 มีนาคมแล้ว คงเข้าข่ายอาจถูกเพิกถอนจากการเป็นบริษัทจดทะเบียน (บจ.) ในตลาดหลักทรัพย์ ซึ่งบริษัทต้องดำเนินการแก้ไขสถานะให้เป็นตามเกณฑ์ของ ตลท.ต่อไป คือ การหาธุรกิจอื่นมาเป็นธุรกิจหลักต่อไป เนื่องจากไม่มีสถานีโทรทัศน์ให้บริหารแล้วกรรมการและผู้จัดการ ตลท.กล่าวว่า ตามที่ได้ปรากฏข่าวในสื่อต่างๆ เป็นการทั่วไปว่าคณะรัฐมนตรีมีมติให้สำนักงานปลัดสำนักนายกรัฐมนตรี (สปน.) ยกเลิกสัญญาสัมปทานกับไอทีวีได้นั้น หากไอทีวีไม่จ่ายค่าปรับและค่าสัมปทานส่วนต่างภายในวันที่ 6 มีนาคม ซึ่งตลาดหลักทรัพย์ยังไม่ได้รับทราบข้อเท็จจริงในเรื่องดังกล่าวจากไอทีวี ดังนั้นตลาดหลักทรัพย์จึงหยุดพักการซื้อขายหลักทรัพย์ของบริษัทเป็นการชั่วคราว ตั้งแต่ภาคบ่ายของวันที่ 27 กุมภาพันธ์ ที่ผ่านมา จนกว่าบริษัทจะได้ชี้แจงหรือเปิดเผยสารสนเทศสำคัญดังกล่าวมายังตลาดหลักทรัพย์ล่าสุด ไอทีวี ได้แจ้งต่อตลาดหลักทรัพย์ว่า หาก สปน.ยังยืนยันให้บริษัทชำระหนี้ ค่าปรับและค่าสัมปทานส่วนต่างดังกล่าวข้างต้นรวมจำนวนประมาณ 1 แสนล้านบาท ภายในวันที่ 6 มีนาคมนี้ บริษัทคงไม่สามารถหาแหล่งเงินมาชำระหนี้ดังกล่าวได้ ทั้งนี้หากบริษัทถูกยกเลิกสัญญาสัมปทานซึ่งมีผลบังคับตามกฎหมาย จะส่งผลให้บริษัทไม่สามารถออกอากาศต่อไปได้ เนื่องจากไม่มีใบอนุญาตประกอบกิจการ
ใครคือกรรมการและผู้จัดการตลาดหลักทรัพย์แห่งประเทศไทย (ตลท.) 
นางภัทรียา เบญจพลชัย